Sukladno Uputama za prijavitelje Poziva na dostavu projektnih prijedloga „Zaželi – prevencija institucionalizacije“, broj Poziva: SF.3.4.11.01., Ugovoru o dodjeli bespovratnih sredstava za projekt „Pomozimo (ZA)jedno“ kodni broj: SF.3.4.11.01.0067, u sklopu Poziva na dostavu projektnih prijedloga „Zaželi – prevencija institucionalizacije“, koji se financira iz Europskog socijalnog fonda+, a provodi se u okviru Programa „Učinkoviti ljudski potencijali 2021.-2027.“ te Pravilniku o uvjetima, načinu sastavljanja i provedbi Javnog poziva za iskaz interesa u okviru projekta „Pomozimo (ZA)jedno“ SF.3.4.11.01.0067 Ekološka udruga „Krka“ Knin dana 01.travnja 2024. godine objavljuje ovaj

**JAVNI POZIV ZA ISKAZ INTERESA**

Javni poziv za iskaz interesa objavljuje se s ciljem informiranja zainteresiranih sudionika, pripadnika ciljne skupine , za uključivanje u aktivnosti projekta „Pomozimo (ZA)jedno“ SF. 3.4.11.01.0067.

**1.Informacije o pružatelju usluge:**

Ekološka udruga „Krka“ Knin

Tvrtkova 3, 22300 Knin

Tel.: 022/664-608

e-mail: info@eu-krka-knin.hr

**2.Informacije o projektu:**

Naziv i kodni broj: „Pomozimo (ZA)jedno“ SF. 3.4.11.01.0067

Trajanje projekta: 13.03.2024.-13.03.2027.

Vrijednost projekta: 742.500,00 €

Mjesto provedbe: Grad Knin, Općina Biskupija, Općina Ervenik, Općina Kijevo, Općina Kistanje

Partneri: Šibensko-kninska županija

Usluga potpore i podrške u svakodnevnom životu pružat će se **tijekom 33 mjeseca** za ukupno **90** starijih osoba i osoba s invaliditetom sa područja provedbe projekta.

**3.Opis usluga:**

Usluge potpore i podrške uključuju:

* organiziranje prehrane (pomoć u pripremi obroka, pomoć u nabavi hrane i dr.) i/ili
* obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
* održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr. ) i/ili
* zadovoljavanje drugih svakodnevnih potreba.

Napomena: Planirani početak pružanja usluge planiran je od 01.05.2024. Ekološka udruga „Krka“ Knin zadržava pravo promjene roka.

**4.Uvjeti prihvatljivosti sudionika:**

Na Javni poziv za iskaz interesa mogu se prijaviti ciljne skupine ovog Javnog poziva odnosno **osobe starije od 65 godina i odrasle osobe s invaliditetom** koje ispunjavaju sljedeće uvjete:

Osobe starije od 65 godina:

* koje žive u samačkom ili dvočlanom kućanstvu u kojem ne moraju obje ( a mogu) osobe biti pripadnici ciljne skupine ili višečlanom kućanstvu u kojem svi članovi kućanstva moraju biti pripadnici ciljne skupine ovog Poziva i
* čiji mjesečni prihodi:
* za samačka kućanstva ne prelaze iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* za dvočlana kućanstva ukupno ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* za višečlana kućanstva ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i
* koji istovremeno ne koriste sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

ili

Odrasle osobe s invaliditetom:

* koje žive u samačkom ili dvočlanom kućanstvu u kojem ne moraju obje osobe ( a mogu) biti pripadnici ciljne skupine ili višečlanom kućanstvu u kojem svi članovi kućanstva moraju biti pripadnici ciljne skupine ovog Poziva i
* koje imaju utvrđen treći ili četvrti stupanj težine invaliditeta–oštećenja funkcionalnih sposobnosti prema propisima o vještačenju i metodologijama vještačenja i
* koji istovremeno ne koriste sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent i
* čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**5.Dokazna dokumentacija:**

Prilikom prijave na Javni poziv potrebno je dostaviti sljedeću dokaznu dokumentaciju:

1. Prijavni obrazac za sudjelovanje u projektu
2. Izjavu o broju članova kućanstva
3. Privolu o prikupljanju i obradi osobnih podataka
4. Presliku osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
5. Osobe starije od 65 godina:
* Potvrdu Porezne uprave o visini dohodaka i primitaka za zadnji dostupni mjesec koji je dostupan u evidenciji Porezne uprave. U slučaju dvočlanog kućanstva i višečlanog kućanstva potvrdu je potrebno dostaviti i za svakog člana kućanstva i
1. Odrasle osobe s invaliditetom:
* Potvrdu o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti

Napomena: Prijavni obrazac za sudjelovanje, Izjava o broju članova kućanstva i Privolu za prikupljanje i obradu podataka moguće je preuzeti na web stranicama udruge [www.eu-krka-knin.hr](http://www.eu-krka-knin.hr) ili osobno u prostorijama Ekološke udruge „Krka“ Knin na adresi Tvrtkova 3, Knin.

Potvrdu Zavoda za socijalni rad kojima se dokazuje da pripadnik ciljne skupine istovremeno ne koristi uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent ili čiji roditelj ili drugi član obitelji nema priznato pravo na status roditelja njegovatelja ili status njegovatelja pribavlja Ekološka udruga „Krka“ Knin.

**6.Rok prijave:**

Prijave na Javni poziv za iskaz interesa zaprimaju se **od 29. ožujka 2024. do 30.01.2027.** godine.

**7.Način prijave:**

Prijavu s potrebnom dokumentacijom moguće je **predati putem pošte ili osobno** ( radnim danom od 08:00 do 16:00) na adresu Ekološke udruge „Krka“ Knin, Tvrtkova 3, 22300 Knin.

**8.Kriteriji odabira:**

Osobe koje su zadovoljile osnovni kriterij naveden pod točkom 4., ulaze u daljnji proces odabira te će se sastaviti rang lista prema datumu i vremenu zaprimanja iskaza interesa. Prednost će imati osobe čiji su iskazi interesa ranije zaprimljeni, odnosno lista će se formirati po vremenu zaprimanja.

Ukoliko dvoje ili više iskaza interesa ima isti datum i vrijeme zaprimanja, rangiranje će se vršiti prema visini mjesečnih prihoda od najmanjih prema najvišim a prednost pri odabiru imati će pripadnici ciljne skupine koji nemaju potomke i/ili posvojčad, odnosno djecu i/ili posvojenu djecu.

Odabrani sudionici o istom će biti obaviješteni telefonskim putem.

**9.Obrada i prikupljanje podataka te postupanje s dokumentacijom**

Svi osobni podaci prikupljeni na temelju ovog Javnog poziva prikupljaju se i obrađuju u svrhu provedbe Javnog poziva i obrade iskaza interesa, provedbe i kontrole projekta kodni broj: SF.3.4.11.01.0067, „Pomozimo (ZA)jedno“, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27.travnja 2016.o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka („Narodne novine“, broj 42/18).

Zaprimljena dokumentacija će biti arhivirana u uredskim prostorijama Ekološke udruge „Krka“ Knin a s istom će se postupati sukladno gore navedenim.

**10.Dodatne informacije**

Sve dodatne informacije moguće je dobiti upitom:

1. osobno na adresi Tvrtkova 3, Knin
2. putem telefona na broj 022/664-608
3. putem e-maila : info@eu-krka-knin.hr ili marija.ujakovic@eu-krka-knin.hr

**11.Prilozi:**

1. Prijavni obrazac za sudjelovanje u projektu

2. Izjava o broju članova kućanstva

3. Privola o prikupljanju i obradi osobnih podataka

**PRIJAVNI OBRAZAC ZA SUDJELOVANJE U PROJEKTU**

 **„POMOZIMO (ZA)JEDNO“ SF.3.4.11.01.0067**

|  |  |
| --- | --- |
| **IME I PREZIME:** |  |
| **DATUM ROĐENJA:** |  |
| **OIB:** |  |
| **ADRESA:** |  |
| **KONTAKT TELEFON:** |  |

**Molimo zaokružiti jednu od sljedećih tvrdnji:**

1. Osoba sam starija od 65 godina

2. Odrasla osoba sam s invaliditetom

**Uz ovaj obrazac za prijavu prilažem dokumentaciju (Molimo zaokružiti):**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika

2. Potvrda Porezne uprave o visini dohodaka i primitaka ( \*u slučaju dvočlanog kućanstva i višečlanog kućanstva potvrdu je potrebno dostaviti i za svakog člana kućanstva)

3. Izjava o broju članova kućanstva

4. Potvrda o upisu u Registar osoba s invaliditetom

**Izjavljujem** pod punom materijalnom i kaznenom odgovornošću da sam upoznat/a sa uvjetima prihvatljivosti sudionika iz Poziva, da su gore navedeni podaci točni i istiniti te da ću u slučaju promjene istih bez odgode o činjenici promjene obavijestiti Ekološku udrugu „Krka“ Knin. Potpisom ovoga obrasca iskazujem interes za sudjelovanje u projektu.

U \_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(mjesto) (datum) (potpis)*

**IZJAVA O ČLANOVIMA ZAJEDNIČKOG KUĆANSTVA**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_­­­­\_\_\_\_\_\_\_\_\_\_\_\_, s prebivalištem na adresi

 *(ime i prezime) ( OIB)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljujem i vlastoručnim potpisom potvrđujem

 ( *ulica i kućni broj, mjesto)*

da živim u (zaokružiti):

1. samačkom kućanstvu
2. dvočlanom kućanstvu s niže navedenom osobom\*:
3. višečlanom kućanstvu s niže navedenim osobama\*\*:

|  |  |  |  |
| --- | --- | --- | --- |
| **Redni broj** | **Ime i prezime člana zajedničkog kućanstva** | **OIB** | **Projektni sudionik**(Da / Ne) |
| 1. |   |   |   |
| 2. |   |   |   |
| 3. |   |   |   |
| 4. |  |  |  |
| 5. |   |   |   |

\* Napomena: u dvočlanom kućanstvu se ne primjenjuje uvjet da obje osobe u kućanstvu moraju biti pripadnici ciljne skupine. U slučaju da nisu, pružanje usluge je prihvatljivo samo za onu osobu koja je pripadnik ciljne skupine.

\*\* Napomena: u višečlanom kućanstvu svi članovi kućanstva moraju biti pripadnici ciljnih skupina poziva Zaželi – prevencija institucionalizacije

Upoznat/a sam da zajedničko kućanstvo čini zajednica osoba koje zajedno žive i podmiruju troškove života, te da nije prihvatljivo živjeti u istom kućanstvu s osobom koja mi pruža uslugu.

Pod materijalnom i kaznenom odgovornošću izjavljujem i vlastoručnim potpisom potvrđujem da su podaci navedeni u ovoj izjavi točni i potpuni te ovlašćujem nadležne da iste imaju pravo provjeravati, obrađivati, čuvati i upotrebljavati u skladu sa Zakonom o zaštiti osobnih podataka i drugim važećim propisima.

U \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(mjesto) (datum) (potpis)*

**PRIVOLA ZA PRIKUPLJANJE I OBRADU PODATAKA ZA POTREBE PROJEKTA**

 **„POMOZIMO (ZA)JEDNO“ SF.3.4.11.01.0067**

|  |  |
| --- | --- |
| **IME I PREZIME:** |  |
| **DATUM ROĐENJA:** |  |
| **OIB:** |  |
| **ADRESA:** |  |
| **KONTAKT TELEFON:** |  |

**Izjavljujem** da sam sukladno UREDBI (EU) 2016/679 Europskog parlamenta i Vijeća o zaštiti osobnih podataka upoznat/a kako se moji osobni podaci prikupljaju i obrađuju u svrhu izvršavanja Ugovora o dodjeli bespovratnih sredstava SF.3.4.11.01.0067 te u svrhu provođenja vrednovanja provedbe Programa „Učinkoviti ljudski potencijali (2021.-2027.) i da se za druge potrebe neće koristiti, za što **dajem svoju izričitu privolu.**

Potpisom ove privole potvrđujem da sam, osim gore navedenog, upoznat/a i sa sljedećim:

* da je voditelj obrade osobnih podataka: Ekološka udruga „Krka“ Knin, Tvrtkova 3 Knin, OIB 47537170013;
* da u svakom trenutku, bez obrazloženja, imam pravo povući privolu i zatražiti prestanak daljnje obrade navedenih osobnih podataka;
* da imam pravo ishoditi potvrdu o obrađivanju navedenih osobnih podataka, izvršiti uvid u osobne podatke i zatražiti njihov ispis, kao i zatražiti ispravak, dopunu ili brisanje osobnih podataka te podnijeti pritužbu nadležnom tijelu: Agencija za zaštitu osobnih podataka, Martićeva ulica 14 Zagreb; e-mail: azop@azop.hr;
* da se za sve informacije vezano za obradu osobnih podataka i ostvarivanje prava (uključujući i pravo na povlačenje privole) mogu obratiti službeniku za zaštitu osobnih podataka „Krke“ Knin, na sljedeće kontakte: 022/664-608, info@eu-krka-knin.hr , preporučenom poštom ili osobnim dolaskom na adresu: Tvrtkova 3 Knin.

U \_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(mjesto) (datum) (potpis)*